**** **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

**ACORD DE MEDIU
Nr. din**

Ca urmare a cererii adresate de **Dl. ECONOMU COSTIN**, cu sediul în municipiul mun. București, sector 1, str. Tudor Vianu, nr. 25-27, ap. 11, jud. Ilfov, înregistrată la Agenția pentru Protecția Mediului Suceava cu nr. 9630 din 05.09.2018, în baza prevederilor Ordonanței de urgență a Guvernului [nr. 195/2005](https://lege5.ro/Gratuit/hazdinrs/ordonanta-de-urgenta-nr-195-2005-privind-protectia-mediului?d=2018-12-26) privind protecția mediului, aprobată cu modificări și completări prin Legea [nr. 265/2006](https://lege5.ro/Gratuit/ha3tambq/legea-nr-265-2006-pentru-aprobarea-ordonantei-de-urgenta-a-guvernului-nr-195-2005-privind-protectia-mediului?d=2018-12-26), cu modificările și completările ulterioare, a Legii nr. 292/2018 privind evaluarea impactului anumitor proiecte publice şi private asupra mediului și a Ordonanței de urgență a Guvernului [nr. 57/2007](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-26) privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-26), cu modificările și completările ulterioare, după caz, se emite:

**ACORD DE MEDIU**

pentru proiectul **“Construire casă de vacanță P+M, branșament electric, alimentare cu apă, bazin vidanjabil și împrejmuire”** din com. Moldova Sulița, sat Moldova Sulița, judetul Suceava în scopul stabilirii condițiilor și a măsurilor pentru protecția mediului care trebuie respectate pentru realizarea proiectului care prevede:

**I.** 1. Proiectul nu se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului.

2. Descrierea proiectului și a tuturor caracteristicilor lucrărilor prevăzute de proiect, inclusiv instalațiile, echipamentele și resursele naturale utilizate:

Titularul deține o suprafață de teren de 10054 mp în intravilanul satului Moldova – Sulița din comuna Moldova – Sulița, jud. Suceava, CF/nr. cadastral 31130, trup A1, UTR4, conform Contractului de vânzare – cumpărare nr. 1412 din 21.07.2017. Terenul are folosința actuală Fânețe și este situat în totalitate în situl Natura 2000 ROSCI0086 Găina - Lucina. Pe acest teren, titularul intenționează să construiască o casă de vacanță P+M cu anexe, cu următoarele caracteristici:

**Casa de vacanta**

* + Regim de inaltime - P+1E
	+ Suprafata construita (Sc) - 173.50 mp
	+ Suprafata desfasurata (Sd) - 414.15 mp
	+ Suprafata utila (Su) - 347.70 mp

**Garaj**

* + Regim de inaltime - P+M
	+ Suprafata construita (Sc) - 73.80 mp
	+ Suprafata desfasurata (Sd) - 147.55 mp
	+ Suprafata utila (Su) - 116.50 mp

**Foisor octogonal**

* + Regim de inaltime - P
	+ Suprafata construita (Sc) - 43.45 mp
	+ Suprafața desfășurata (Sd) - 43.45 mp
	+ Suprafata utila (Su) - 41.55 mp

**Utilități:**

* + Alimentarea cu apă se va face dintr-un puț forat propus cu debitul <1 l/s.
	+ Evacuarea apelor uzate menajere se va face într-un bazin vidanjabil cu volumul de 8 mc.
	+ Încălzirea se va face cu o centrală termică cu funcționare pe lemne și peleți de lemn.
	+ Energia electrică se va asigura prin racord la rețeaua existentă în zonă
	+ Accesul se face din drumul DC86 Moldova Sulița – Lucina.

Pentru realizarea investiţiei s-au obţinut:

- Certificatul de Urbanism nr. 17 din 16.05.2018 emis Primăria Comunei Moldova Sulița, care specifică că imobilul – teren se află în intravilan, Trup A1 – Moldova Sulița, UTR 4, zonă naturală protejată Natura 2000, proprietate privată a solicitantului, cu folosința actuală: fânețe;

- Avizul administratorului ariei naturale protejate ROSCI0086 Găina - Lucina, Agenția Națională pentru Arii Naturale Protejate, nr. 921 din 29.11.2019.

**Organizarea de șantier**

Lucrări pregătitoare si de organizare:

* Curățarea terenului din perimetrul construcției;
* Împrejmuirea terenului care formează incinta șantierului;
* Executarea drumurilor provizorii de șantier pe traseul celor definitive, astfel ca ulterior sa servească ca fundație pentru acestea;
* Executarea rețelelor de apa si energie electrica necesare șantierului;
* Amenajarea platformei șantierului la cota din proiect, in vederea executarii cu uşurinta a operatiunilor de trasare a lucrarilor de baza.

Descrierea lucrărilor provizorii

Organizarea incintei

* In incinta proprietatii se va organiza un punct de lucru care va fi dotat cu urmatoarele obiective: platforma de depozitare a materialelor; platforma de depozitare a pământului vegetal si a balastrului;
* Lemnul necesar executiei structurii de rezistenta va fi pe placa de cota ±0.00 a cladirii proiectate. Pamantul in exces rezultat din sapaturi va fi evacuat cu mijloace auto chiar din momentul efectuarii operatiunilor de executie a sapaturilor. Pamantul vegetal va fi depozitat in incinta si va fi folosit in cadrul lucrarii daca este necesar sau va fi incarcat si transportat de pe teren. Caile de acces se vor mentine curate si nu vor fi blocate cu utilaje sau mijloace de transport. Lucrările se vor efectua numai in timpul zilei.

Asigurarea si procurarea de materiale si echipamente

* Nu vor exista echipamente sau materiale necesare constructiei care sa fie agabaritice si a caror transportare sa influenteze traficul din zona. Utilajele si mijloacele de transport necesare executiei vor fi închiriate de la societati specializate, parcarea lor pe şantier nefiind necesara.

Accese si împrejmuiri

* In cadrul organizarii de şantier se vor prevedea spatii îngradite pentru depozitare materiale. Se vor semnala corespunzator lucrarile de sapatura.
* La intrarea pe proprietate, in loc vizibil se va amplasa panoul de identificare a lucrarii, care va cuprinde: descrierea obiectivului, numarul si data eliberarii autorizatiei de construire, numele proiectantului, executantului, si al beneficiarului.

**II. Motivele și considerentele care au stat la baza emiterii acordului de mediu:**

Proiectul face obiectul prevederilor Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, respectiv a OM nr. 19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar.

Proiectul deține Avizul administratorului ariei naturale protejate ROSCI0086 Găina - Lucina, Agenția Națională pentru Arii Naturale Protejate, nr. 921 din 29.11.2019.

Proiectul propus se va implementa în situl Natura 2000 ROSCI0086 Găina – Lucina. Conform Formularului STANDARD Natura 2000 al ROSCI0086 Găina-Lucina obiectivele de interes conservativ din aceasta sunt: 3 tipuri de habitate de importanţă comunitară (7110\* - Turbării active, 91D0\* - Turbării cu vegetaţie forestieră, 91E0\* - Păduri aluviale cu Alnus glutinosa şi Fraxinus excelsior - Alno-Padion, Alnion incanae, Salicion albae), 1 specie mamifer (*Lynx lynx*), 1 specie plantă (*Ligularia sibirica*):

* potrivit Raportului studiului de evaluare adecvată, implementarea proiectului nu va duce la reducerea populaţiilor speciilor protejate şi nici nu va afecta habitatele pentru conservarea cărora a fost declarată aria naturală protejată **ROSCI0086 Găina** - **Lu cina;**
* implementarea proiectului nu va avea un impact negativ semnificativ asupra obiectivelor de conservare din aria naturală protejată **ROSCI0086 Găina - Lucina,** dacă vor fi respectate măsurile de limitare a impactului asupra mediului prevăzute în Raportului studiului de evaluare adecvată a proiectului şi în prezentul acord de mediu;
* investiţia **„Construire casă de vacanţă, anexă, branşament electric, alimentare cu apă, bazin vidanjabil şi împrejmuire"** este propusă să se realizeze pe un teren aflat în intravilanul comunei Moldova Suliţa, judeţul Suceava.

**Motivele/criteriile pe baza cărora s-a ales alternativa, inclusiv tehnologică și de amplasament**: Amplasamentul este restricționat de proprietatea titularului; astfel, nu s-au analizat alte variante de amplasament, cu excepția*Variantei „0” alternativa neimplementării proiectului*, caz în care terenul își va menține starea actuală.

**Compatibilitatea cu obiectivele de protecție a siturilor Natura 2000 -** **conform raportului de evaluare aimpactului asupra mediului și a studiului de evaluare adecvată:**:

Obiective proiectului propus nu se suprapun cu obiectivele de conservare ale sitului, stabilite în cadrul Planului de management, deoarece:

* Amplasamentul proiectului nu se suprapune cu niciun habitat prioritar sau habitat din fișa sitului (91E0\*, 7140, 91D0\*, 7110\*) astfel încât măsurile restrictive MS-2951, MS-2957, MS-2942, MS-2935, MS-2934, MS-2927, care prevăd interzicerea construcțiilor - drumuri, cabane, case particulare ș.a. în zonele unde sunt prezente habitatele de mai sus, nu se aplică în cazul de față;
* Amplasamentul proiectului nu se suprapune cu niciun punct de localizare a speciilor cuprinse în fișa sitului (Ligularia sibirica), astfel încât măsura MR-148 Interzicerea construcțiilor - drumuri, cabane, case particulare ș.a. în zonele în care este prezentă specia, nu se aplică în cazul de față.

**Luarea în considerare a impactului direct, indirect și cumulat cu al celorlalte activități existente în zonă etc./cumularea impactului cu impactul altor proiecte existente și/sau aprobate**:

* pe amplasament nu se desfășoară alte activități;
* la aprox. 100 m V – pensiune turistică;
* la aprox. 500 m V - rezervația naturală Tinovul Găina - Lucina de 1,1 ha declarată pentru protecția elementelor floristice și fitosociologice. Rezervația naturală "Tinovul Găina - Lucina" a fost legiferată pentru conservarea singurei stațiuni din Moldova cu relictul glaciar Betula nana. Este interzisă orice construcție și activitate în rezervația naturală și în zona limitrofă.
* la aprox. 1000 m V - Herghelia Lucina care deține cca. 330 de cai huțuli;
* Nu s-a identificat un impact cumulat negativ semnificativ.

**III. Concluziile Raportului privind impactul asupra mediului (inclusiv ale studiului de evaluare adecvată) și măsurile pentru prevenirea, reducerea și, unde este posibil, compensarea efectelor negative semnificative asupra mediului:**

**Măsuri în timpul realizării proiectului și** **măsuri în timpul exploatării și efectul (pentru: apă, aer, sol, subsol, biodiversitate/arii naturale, zgomot, vibrații, radiații, deșeuri, risc pentru sănătate, peisaj, patrimoniu cultural și istoric, resurse naturale etc.) și efectul implementării acestora:** în timpul realizării proiectului se preconizează un impact mai mare decât în timpul funcționării obiectivului; astfel, prin aplicarea măsurilor propuse se preconizează ca impactul să fie minim.

**Măsuri de proiectare:**

* + Asigurarea unor distanțe suficiente între limita de proprietate, clădirea propusă și imobilele din vecinătate;
	+ Asigurarea unei suprafețe de spațiu verde care să potențeze impactul vizual pozitiv;

**Măsuri privind organizarea de șantier:**

* + Lucrările de construire se vor executa integral in incinta proprietatii, fara a afecta proprietatile vecine, domeniul public sau drumurile perimetrale. Organizarea de santier se va desfasura pe toata durata santierului numai in spatiul proprietarului.
	+ Toate camioanele ce intra sau ies din santier vor avea obligatoriu incarcaturile transportate in containere inchise sau in bene acoperite cu prelate.
	+ Depozitarea materialelor și a deșeurilor se face in spatii si incinte special organizate si amenajate in acest scop, imprejmuite si asigurate impotriva accesului neautorizat.
	+ Nici un vehicul nu va avea motorul pornit in timpul stationarii.

**Măsuri pentru protecția factorului de mediu apă**

* + Se va evita poluarea apelor prin scurgeri de carburanți, uleiuri de la utilaje. Scurgerile de ulei (sau alți carburanți) sunt controlate de constructor prin procedurile interne ale acestuia. În general, se urmărește ca utilajele să fie în bună stare de funcționare. Schimburile de ulei nu se fac pe amplasament.
	+ Deșeurile rezultate vor fi gestionate conform legislației în vigoare, fiind colectate pe categorii, stocate în spații adecvate și predate operatorilor autorizați în vederea valorificării / eliminării;
	+ Operațiile de întreținere si reparatie a utilajelor si echipamentelor vor fi realizate in ateliere/locatii cu dotari adecvate.

**Măsuri pentru protecția factorului de mediu aer**

* + Se vor lua masuri pentru minimizarea activităților generatoare de praf .
	+ Pentru prevenirea împrăștierii cauzate de vânt, mișcări ale aerului se vor lua măsuri de acoperire, îngrădire, închidere in containere a deșeurilor.
	+ Nu se permite arderea a nici unui material pe șantier.
	+ Lucrările se vor realiza astfel încât riscul de împrăștiere/scăpările de material prin cădere să fie minimizate.
	+ Folosirea de materiale speciale (plase de protecție, prelate) pentru acoperirea zonelor de lucru pe timp de vânt si ploaie.
	+ Nici un vehicul sau utilaj nu se va lăsa cu motorul pornit la staționare, dacă nu este necesar. Vehicule și utilaje se vor întreține corespunzător. La orice emisie de fum închis (cu excepția pornirii), utilajul/mașina se oprește imediat și problema se rectifică înainte de folosire. Vehiculele și utilajele se vor întreține corespunzător si vor avea reviziile tehnice la zi si se conformează standardelor de emisii.
	+ Limita maxima de viteza pentru circulația in incinta șantierului, a autovehiculelor si utilajelor este de 10 km/h pentru a nu produce praf.
	+ La iesirea din santier rotile autovehiculele se vor curata astfel încât să nu antreneze pământ pe drumurile publice.
	+ Toate camioanele ce intra sau ies din santier vor avea obligatoriu incarcaturile transportate in containere inchise sau in bene acoperite cu prelate.

**Măsuri pentru protectia impotriva zgomotului si a vibratiilor**

* + Programul de lucru in santier va fi normal intre orele 8-17, pe timpul zilei, fara a afecta programul de odihna si somn al locatarilor din imobilele invecinate (pensiune)
	+ Zgomotul si vibratiile vor fi la un nivel cat mai mic posibil si se vor lua masuri pentru izolarea lor pentru a nu afecta cetatenii din imobilele invecinate.
	+ Utilajele în repaos vor avea motoarele oprite. Nici un vehicul nu va avea motorul pornit in timpul staționarii.

**Măsuri pentru protectia solului si a subsolului**

* + Dacă se identifică o scurgere de ulei, se intervine rapid pentru stoparea acesteia și se raclează solul contaminat, colectându-se într-un recipient. Solul contaminat este predat unor operatori autorizați în vederea eliminării.
	+ Se va evita poluarea solului prin scurgeri de carburanți, uleiuri de la utilaje.
	+ Deseurile rezultate se vor depozita direct in containere; este interzisa depozitarea lor pe sol.

**Măsuri pentru protectia ecosistemelor terestre si acvatice**

* + traficul auto va fi redus la strictul necesar.
	+ zgomotul si vibrațiile in șantier vor fi redus la minim;

**Măsuri pentru protecția și conservarea biodiversității, de reducere sau eliminare a impactului asupra ariei naturale protejate de interes comunitar – conform raportului de evaluare aimpactului asupra mediului și a studiului de evaluare adecvată:**

* Speciile din fișa sitului Natura 2000 au o stare de conservare considerabilă, bună sau excelentă și nu sunt premize de schimbare a acestei stări prin implementarea proiectului. Proiectul nu generează modificări cuantificabile în populația speciilor.
* Impactul nu va afecta în mod semnificativ biodiversitatea zonei. Magnitudinea impactului este mică și astfel, acesta poate fi ușor asimilat în zonă, fără a se atinge sau depăși capacitatea de autoregenerare a biodiversității. Efectele acestui impact nu produc modificări cuantificabile la nivelul sitului. Nu se cauzează declin în populația speciilor și nu este afectată starea generală de conservare a speciilor cuprinse în fișa sitului.
* În zona de influență a proiectului este puțin probabilă prezența speciilor de mamifere sau plante care sunt incluse în fișa sitului. De asemenea, habitatele de interes comunitar sau cele prioritare nu se găsesc în zona proiectului. Proiectul nu poate afecta starea de conservare a speciilor de mai sus și nici starea generală de conservare a sitului.

Măsuri pentru minimizarea acestui impact:

* În cazul în care se observă în zona proiectului exemplare din speciile cuprinse în fișa sitului, se anunță autoritățile competente.
* Orice incident semnalat pe perioada realizării proiectului care ar putea avea un impact asupra factorilor de mediu, mai ales asupra biodiversității, va fi anunțat la autoritățile responsabile (APM, GNM, ANANP) în timpul cel mai scurt posibil.

**Deşeuri -** Constructorul va asigura:

* utilizarea de materiale si materii prime cu impact minim asupra mediului;
* depozitarea materialelor necesare numai in locuri special amenajate si marcate;
* strângerea materialelor și sculelor folosite după terminarea lucrărilor și transportarea acestora la sediul prestatorului;
* eliberarea terenului de materiale care pot să degradeze sau să polueze zona;
* limitarea deplasării echipelor și a echipamentului numai pe căile de acces aprobate;
* colectarea selectiva a deșeurilor rezultate în urma lucrărilor de construcții;
* stocarea temporara corespunzătoare a fiecărui tip de deșeu rezultat (depozitare în recipiente etanșe, cutii metalice/PVC, butoaie metalice/PVC etc.);
* efectuarea transportului deșeurilor în condiții de siguranța la agenții economici specializați în valorificarea deșeurilor;
* este interzisa arderea/neutralizarea și abandonarea deșeurilor în instalații, respectiv locuri neautorizate acestui scop;
* orice eveniment de mediu apărut din vina executantului in timpul lucrării va fi anunțat imediat beneficiarul, iar înlăturarea efectelor se va face pe cheltuiala executantului lucrării.

**Măsurile prevăzute în avizul de gospodărire a apelor:** nu este cazul

a) măsuri în timpul realizării proiectului;

b) măsuri în timpul exploatării;

c) măsuri pentru închidere/demolare/dezafectare.

**IV. Condiții care trebuie respectate**

**1. În timpul realizării proiectului / 2. În timpul exploatării:**

**Conditii impuse de Avizul administratorului ariei naturale protejate ROSCI0086 Găina - Lucina, Agenția Națională pentru Arii Naturale Protejate, nr. 921 din 29.11.2019:**

* respectarea prevederilor Planului de management al ariei naturale protejate ROSCI0086 Găina - Lucina;
* implementarea proiectului se va face strict pe suprafaţa menţionată în memoriul de prezentare, cu respectarea prevederilor din documentaţia tehnică, în vederea reducerii potenţialului impact asupra speciilor protejate din aria naturală protejată ROSCI0086 Găina - Lucina; organizarea de şantier se va amplasa pe suprafaţa de teren aferentă proiectului;
* suprafaţa de teren care nu va fi ocupată de construcţii va păstra categoria de folosinţă fâneată;
* beneficiarul are obligaţia de a respecta cu stricteţe legislaţia de mediu în vigoare şi în special prevederile OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice cu modificările şi completările ulterioare;
* titularul proiectului, Economu Costin, va instrui personalul care va executa lucrările, asupra faptului că amplasamentul proiectului este situat în aria naturală protejată ROSCI0086 Găina - Lucina, asupra importanţei desemnării acesteia, astfel încât să se asigure obiectivele de conservare ale ariei;
* în cazul producerii unor accidente susceptibile a avea un impact negativ asupra obiectivelor de conservare din situl ROSCI0086 Găina - Lucina, titularul are obligaţia să ia în regim de urgenţă toate măsurile necesare pentru eliminarea/limitarea efectelor negative şi să anunţe ANANP în două ore de la constatare. Totodată, titularului îi revine obligaţia de a suporta costurile necesare readucerii într-o stare de conservare favorabilă a populaţiilor speciilor ce fac obiectul desemnării sitului;
* gestionarea deşeurilor tehnologice şi a celor menajere se va realiza conform legislaţiei în vigoare - Legea nr.211/2011- privind regimul deşeurilor, cu modificările şi completările ulterioare.

**Alte condiții pentru realizarea proiectului și în perioada de funcționare, pentru reducerea impactului asupra speciilor/habitatelor de interes conservativ din aria naturală ROSCI0086 Găina - Lucina:**

* Prin suprapunerea proiectului cu harta din Planul de management se constată că nu se suprapune peste habitate/specii prioritare fiind situat în clasa de habitat Natura 2000 6510 – *Pajiști de altitudine joasă (Alopecurus pratensis – Sanguisorbia officinalis)*, care este puternic antropizat conform Studiului de Evaluare Adecvată;
* Lucrările de construire se vor executa integral în incinta proprietății, fără a afecta proprietățile vecine;
* Camioanele ce intră și ies din șantier vor avea încărcăturile transportate în containere închise sau bene acoperite cu prelate;
* Se interzice poluarea apelor prin scurgerea de carburanți sau uleiuri;
* Este interzisă orice formă de recoltare, capturare, ucidere a speciilor de interes conservativ din areal;
* Perturbarea intenţionată în cursul perioadei de reproducere, de creştere, de hibernare şi de migraţie;
* Deteriorarea, distrugerea şi/sau culegerea intenţionată a cuiburilor şi/sau ouălor din natură;
* Deteriorarea şi/sau distrugerea locurilor de reproducere ori de odihnă;

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**Alte condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

* în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;
* se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport;
* se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
* la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor;

**3. În timpul închiderii, demolării, dezafectării, refacerii mediului și postînchidere:**

a) condițiile necesare a fi îndeplinite la închidere/demolare/dezafectare:

* Deconectarea rețelelor de utilități (apă, canal, energie electrică, etc.);
* Colectarea pe categorii a tuturor deșeurilor și evacuarea de pe amplasament în vederea valorificării sau eliminării finale;
* Demolarea construcțiilor și a structurilor subterane, conform unui proiect de dezafectare aprobat de organismele în drept;

b) condiții pentru refacerea stării inițiale/reabilitare în vederea utilizării ulterioare a terenului: Refacerea terenului prin aducerea lui la starea inițială, fără a se introduce specii alohtone;

c) condiții prevăzute în avizul de gospodărire a apelor: nu este cazul.

**V. Informaţii cu privire la procesul de consultare a autorităţilor cu responsabilităţi în domeniul protecţiei mediului (participante în comisiile de analiza tehnică)**

Îndrumarul pentru întocmirea Raportului privind impactul asupra mediului a fost distribuit membrilor CAT cu adresa nr. 9630 din 10.10.2019 cu termen de 10 zile pentru transmiterea de observații. Nu au fost înregistrate observații față de îndrumarul propus.

**VI. Informații cu privire la procesul de participare a publicului în procedura derulată:**

A fost informat publicul, pe etape ale procedurii derulate astfel:

* + Anunţ public privind depunerea solicitării de emitere a acordului de mediu din data de 19.03.2019 publicat în ziarul Crai Nou,
	+ Anunţ public privind depunerea solicitării de emitere a acordului de mediu din data de 19.03.2019 publicat pe site-ul APM Suceava,
	+ Anunț public privind decizia de încadrare din data de 05.06.2019 publicat în ziarul Crai Nou,
	+ Anunț public privind decizia de încadrare din data de 06.06.2019 publicat pe site-ul APM Suceava,
	+ Anunţ public privind dezbaterea publică din data de 17.12.2019 2019 publicat în ziarul Crai Nou,
	+ Anunţ public privind dezbaterea publică din data de 12.12.2019 publicat pe site-ul APM Suceava,
	+ Dezbaterea publică din data de 20.01.2020 la sediul Cantonului Silvic Lucina (în incinta Hergheliei Lucina), din com. Moldova-Sulița, jud. Suceava,
	+ Anunţ public privind decizia de emitere a acordului de mediu din data de 31.01.2020 publicat în ziarul Crai Nou,
	+ Anunţ public privind decizia de emitere a acordului de mediu din data de 03.02.2020 publicat pe site-ul APM Suceava.

Pe parcursul derulării procedurii nu s-au înregistrat comentarii/opinii/observații referitoare la proiect și la documentele depuse; nu au fost solicitări de consultare a proiectui de către public.

Memoriul de prezentare, raportul privind impactul asupra mediului și studiul de evaluare adecvată au fost puse la dispoziţia publicului interesat pe site-ul Agenției de Protecție a Mediului Suceava. Nu s-au solicitat completări/revizuiri ale acestora.

**VII. Concluziile consultărilor transfrontaliere, după caz:** nu este cazul.

**VIII. Planul de monitorizare a mediului, cu indicarea componentelor de mediu care urmează a fi monitorizate, a periodicității, a parametrilor și a amplasamentului ales pentru monitorizarea fiecărui factor:**

a) în timpul realizării proiectului; și b) în timpul exploatării proiectului:

* În cazul în care se observă în zona proiectului exemplare din speciile cuprinse în fișa sitului, se anunță autoritățile competente.
* Orice incident semnalat pe perioada realizării proiectului care ar putea avea un impact asupra factorilor de mediu, mai ales asupra biodiversității, va fi anunțat la autoritățile responsabile (APM, GNM, ANANP) în timpul cel mai scurt posibil;

c) în timpul închiderii/dezafectării, refacerii mediului și postînchidere: nu este cazul;

d) monitorizarea prevăzută în avizul de gospodărire a apelor: nu este cazul.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.**

Prezentul acord de mediu este valabil pe toată perioada de realizare a proiectului, iar în situația în care intervin elemente noi, necunoscute la data emiterii acordului, sau se modifică condițiile care au stat la baza emiterii acestuia, titularul proiectului are obligația de a notifica autoritatea competentă emitentă.

Nerespectarea prevederilor prezentului acord atrage suspendarea și anularea acestuia, după caz.

Prezentul acord poate fi contestat în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.